CELEX: 62022TN0020
Language: hu
Date: 2022-01-12 00:00:00
Title: T-20/22. sz. ügy: 2022. január 12-én benyújtott kereset – NW kontra Bizottság

2022.2.28.   
            
            
               HU
            
            
               Az Európai Unió Hivatalos Lapja
            
            
               C 95/42
            
         
      2022. január 12-én benyújtott kereset – NW kontra Bizottság
      (T-20/22. sz. ügy)
      (2022/C 95/59)
      Az eljárás nyelve: francia
      
         Felek
      
      
         Felperes: NW (képviselő: M. Velardo ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a megtámadott határozatokat annyiban, amennyiben azok a felperes részére folyósított összegek visszatérítésére vonatkoznak;
               
            
                  —
               
               
                  kötelezze a Bizottságot a már visszatérített összegeknek a felperes részére történő visszautalására;
               
            
                  —
               
               
                  a Bizottságot kötelezze az eljárás költségeinek viselésére;
               
            
                  —
               
               
                  másodlagosan semmisítse meg a megtámadott határozatokat annyiban, amennyiben azok 3 986,72 euró összeg visszatérítéséről rendelkeznek;
               
            
                  —
               
               
                  a felperes ezen túlmenően kamatot követel mindazon összeg után, amellyel neki tartoznak, azon időponttól, amelytől az adott összegeket folyósítani kellett volna számára, a tényleges folyósítás időpontjáig;
               
            
                  —
               
               
                  abban az estben, ha a Törvényszék a jelen keresetet elutasítaná – figyelembe véve a Személyi Juttatásokat Kezelő és Kifizető Hivatal által az idők során elkövetett számos szabálytalanságot, azt, hogy „az adókedvezmény nem könnyen nyomon követhető az illetménykimutatáson”, a Személyi Juttatásokat Kezelő és Kifizető Hivatal által a felperesnek nyújtott biztosítékokat, a felperesnek az adminisztráció által elismert jóhiszeműségét, azt, hogy a felperes (akinek nem volt oka kételkedni illetményének mértékét illetően) ezen évek során ehhez mérten vállalt pénzügyi kötelezettségeket (mint a családja számára történő házvásárlás céljából felvett jelzálogkölcsön) – a felperes úgy véli, hogy a Törvényszéknek méltányossági alapon a Bizottságot kell köteleznie arra, hogy az eljárási szabályzat 135. cikke értelmében legalább a saját, valamint a felperes részéről felmerült költségeket viselje.
               
            
         Jogalapok és fontosabb érvek
      
      A Bizottság 2021. április 6. és 9., valamint 2021. május 4-i, a felperes számára az eltartott gyermekei után járó adókedvezmény címén jogalap nélkül kifizetett összegek visszaköveteléséről szóló határozattal szembeni keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió tisztviselői személyzeti szabályzata 85. cikkének hibás értelmezésén és alkalmazásán alapul. A felperes e tekintetben úgy véli, hogy a 85. cikkben a jogosulatlan kifizetések visszatérítésére előírt feltételek nem teljesültek.
               
            
                  2.
               
               
                  A második jogalap a jogos bizalom elvének megsértése, mivel a jelen esetben az alkalmazandó ítélkezési gyakorlat szerint a jogos bizalom minősítéséhez szükséges három feltétel teljesül.
               
            
                  3.
               
               
                  A harmadik jogalap a hiányos indokoláson alapul.